CELEX: 32021D1796
Language: lt
Date: 1632787200000
Title: Tarybos sprendimas (ES) 2021/1796 2021 m. rugsėjo 28 d. dėl pozicijos, kurios Europos Sąjungos vardu turi būti laikomasi pagal Konvenciją dėl šiaurės rytų Atlanto jūros aplinkos apsaugos (OSPAR konvenciją) įsteigtoje komisijoje, dėl sprendimo dėl Šiaurės Atlanto srovės ir Jevlanovo jūrkalnio saugomos jūrų teritorijos (NACES SJT) nustatymo ir rekomendacijos dėl NACES SJT valdymo

2021 10 12   
               
               
                  LT
               
               
                  Europos Sąjungos oficialusis leidinys
               
               
                  L 361/46
               
            
         TARYBOS SPRENDIMAS (ES) 2021/1796
         2021 m. rugsėjo 28 d.
         dėl pozicijos, kurios Europos Sąjungos vardu turi būti laikomasi pagal Konvenciją dėl šiaurės rytų Atlanto jūros aplinkos apsaugos (OSPAR konvenciją) įsteigtoje komisijoje, dėl sprendimo dėl Šiaurės Atlanto srovės ir Jevlanovo jūrkalnio saugomos jūrų teritorijos (NACES SJT) nustatymo ir rekomendacijos dėl NACES SJT valdymo
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 192 straipsnio 1 dalį kartu su 218 straipsnio 9 dalimi,
         atsižvelgdama į Europos Komisijos pasiūlymą,
         kadangi:
         
                     (1)
                  
                  
                     Konvencija dėl šiaurės rytų Atlanto jūros aplinkos apsaugos (1) (toliau – Konvencija), kurios Susitariančioji Šalis yra Sąjunga, įsigaliojo 1998 m. kovo 25 d.;
                  
               
                     (2)
                  
                  
                     pagal Konvencijos 10 straipsnio 3 dalį Konvencijos 10 straipsnio 1 dalimi įsteigta komisija (toliau – OSPAR komisija), laikydamasi Konvencijos 13 straipsnio, gali priimti sprendimus ir rekomendacijas;
                  
               
                     (3)
                  
                  
                     savo 2021 m. spalio 1 d. įvyksiančiame 24-jame posėdyje OSPAR komisija turi priimti sprendimą dėl Šiaurės Atlanto srovės ir Jevlanovo jūrkalnio saugomos jūrų teritorijos (toliau – NACES SJT) nustatymo ir rekomendaciją dėl NACES SJT valdymo;
                  
               
                     (4)
                  
                  
                     numatomu OSPAR komisijos sprendimu nustatoma NACES SJT ir nurodomos jos ribos;
                  
               
                     (5)
                  
                  
                     numatomos OSPAR komisijos rekomendacijos tikslas – padėti Susitariančiosioms Šalims imtis veiksmų ir priimti priemones, kad būtų įgyvendinti tos rekomendacijos priede nustatyti išsaugojimo tikslai;
                  
               
                     (6)
                  
                  
                     abu numatomi OSPAR komisijos aktai yra glaudžiai susiję, todėl tikslinga dėl jų abiejų nustatyti tokią pačią Sąjungos poziciją;
                  
               
                     (7)
                  
                  
                     numatomi aktai yra susiję su aplinkosauga, kuri pagal SESV 4 straipsnio 2 dalies e punktą priskiriama pasidalijamajai Sąjungos ir jos valstybių narių kompetencijai. Numatomi aktai nepatenka į sritį, kurią iš esmės reglamentuoja Sąjungos taisyklės, susijusios su tokia apsauga. Sąjunga neketina pasinaudoti galimybe naudotis savo išorės kompetencija srityse, kurioms taikomi šie aktai ir kuriose ji dar nepasinaudojo savo vidaus kompetencija;
                  
               
                     (8)
                  
                  
                     tikslinga nustatyti poziciją, kurios Sąjungos vardu turi būti laikomasi OSPAR komisijoje, nes jos priimtinas sprendimas Sąjungai bus privalomas,
                  
               PRIĖMĖ ŠĮ SPRENDIMĄ:
         
            1 straipsnis
            Pozicija, kurios Sąjungos vardu turi būti laikomasi OSPAR komisijos 24-jame posėdyje, yra pritarti sprendimo dėl Šiaurės Atlanto srovės ir Jevlanovo jūrkalnio saugomos jūrų teritorijos (NACES SJT) nustatymo ir rekomendacijos dėl NACES SJT valdymo priėmimui.
         
         
            2 straipsnis
            Atsižvelgdami į OSPAR komisijos 24-ojo posėdžio eigą, Sąjungos atstovai, pasikonsultavę su valstybėmis narėmis, derindami veiksmus vietoje gali susitarti dėl 1 straipsnyje nurodytos pozicijos koregavimo be tolesnio Tarybos sprendimo.
         
         
            3 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2021 m. rugsėjo 28 d.
            
               
                  Tarybos vardu
               
               
                  Pirmininkė
               
               S. KUSTEC
            
         
         
            (1)  OL L 104, 1998 4 3, p. 2.